**Marianne Katariina Heikkilä** (s. 1968 Helsinki) on suomalainen pappi ja rovasti, joka on vuodesta 2010 lähtien työskennellyt Marttaliiton toiminnanjohtajana. Hän on myös järjestön julkaiseman *Martat*-lehden päätoimittaja, Väestöliiton ja Kansalaisareenan varapuheenjohtaja sekä Sininauha Oy:n ja Lähi-Tapiolan hallintoneuvoston jäsen. Heikkilä toimii Kirkkohallituksen maaseututoimikunnassa ja työ- ja elinkeinoministeriön kuluttaja-asiain neuvottelukunnassa. Heikkilä tunnetaan lisäksi muun muassa kolumnistina, luennoitsijana sekä erilaisten tilaisuuksien juontajana.

Ura
---

Heikkilä on nuorena työkennellyt mallina äitinsä Roswitha Möhringin mallitoimistossa sekä ollut myöhemmin juontajana MTV:n *Ringo*-visailuohjelmassa sekä keskusteluohjelmissa *Amatsonia* ja *Tasavalta* yhdessä muun muassa Yazka Loven kanssa. Papiksi Heikkilä vihittiin vuonna 1996, minkä jälkeen hän toimi seurakuntapastorina Hakunilan seurakunnassa Vantaalla sekä Kirkkopalveluiden viestintäjohtajana. Ennen valintaansa Marttaliiton toiminnanjohtajaksi hän työskenteli vuodesta 2004 lähtien Kirkon Ulkomaanavussa. Vuonna 2007 Heikkilä oli mukana perustamassa järjestön hallinnoimaa Naisten Pankkia, joka tukee kehitysmaiden naisten yrittäjyyttä. Kirkon tiedonvälityspalkinnon hän sai Taneli Heikan ja Jari Jolkkosen kanssa vuonna 1995 ollessaan yksi *Etsijä*-lehden päätoimittajista. Heikkilä sai Aller Median vuoden somepomo 2015 -tittelin yleisöäänestyksessä.

Seurakuntavaikuttaja
--------------------

Heikkilä valittiin Helsingin seurakuntayhtymän kirkkovaltuustoon 517 äänellä vuonna 2022. Hän keräsi 4,9 prosenttia kaikista mahdollisista äänistä ja oli seurakuntavaalien ääniharava. Hän oli ehdolla Lauttasaaren seurakunnasta. Heikkilän mukaan ihmiset kaipaavat ihmiskasvoista kirkkoa, joka jalkautuisi ja tulisi tutuksi ihmisille, ottaisi kantaa ja olisi arjessa ja pyhässä läsnä matalalla kynnyksellä.

Yksityiselämä
-------------

Heikkilän puoliso on Raptori-yhtyeestä tunnetuksi tullut Izmo eli Ismo Heikkilä. Pariskunnalla on kaksi lasta.

Teokset
-------

* *10 käskyä naiselle selitettynä* (2001)
* *Rakasta lasta, suojele lapsuutta* (2003)

Lähteet
-------

1. 1 2 3  Marianne Heikkilä Yle TV1. Viitattu 5.9.2014.
2. 1 2  Marttaliiton toiminnanjohtajaksi on valittu Marianne Heikkilä  8.1.2010. Martat. Viitattu 5.9.2014.
3. ↑  Marttaliiton yhteystiedot 2014 Martat. Viitattu 5.9.2014.
4. ↑  Väestöliiton hallitus vuonna 2014 Väestöliitto. Viitattu 5.9.2014.
5. ↑   Viitattu 13.9.2017
6. 1 2  Marianne Heikkilä: Äitini halusi olla paras kaverini  1.3.2013. Kotivinkki. Viitattu 5.9.2014.
7. ↑  Jauhiainen, Ilkka: Ammattitaitoinen juontaja ei kävele kadulla vastaan. Hyvä tv-persoona on älykäs, näyttävä, rohkea, esiintymistaitoinen ja sivistynyt.  *Helsingin Sanomat*, 11.5.1994, s. 51. Näköislehti (maksullinen).
8. ↑  Serkkola, Eira: Tässä ovat Helsingin yhteisen kirkkovaltuuston uudet jäsenet – Marianne Heikkilä on Helsingin äänikuningatar *Kirkko ja kaupunki*.  21.11.2022. Viitattu 14.8.2023.
9. ↑  Seurakuntavaalien ääniharava Marianne Heikkilä: "Kirkko ei ole vaalien äänestysprosenttien mukaan merkityksellinen, sen toiminta ei tarjoa ihmiselle asioita, joita elämässä kaivataan" *Helsingin seurakunnat*.  22.11.2022. Viitattu 14.8.2023.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |